नोटबंदी में मोबाइल रिचार्ज वाले ने 70 लाख जमा करवाए, आईटी सर्वे
नोटबंदीके बाद बैंकों में मोटा कैश जमा करवाने वाले इन्कम टैक्स के निशाने पर हैं। बुधवार को भी प्रिंसिपल सीआईटी टू आरआईएस गिल के निर्देशों पर बाजार कसेरेयां के एक ज्वैलर और मजीठा रोड तुंग बाला स्थित गैस एजेंसी पर सर्वे की गई। ज्वैलर ने 8 नवंबर के बाद बैंक में 2.03 करोड़ और गैस एजेंसी ने 1.20 करोड़ के करीब रकम जमा करवाई थी। विभागीय टीमों ने संबंधित के यहां कार्रवाई करते हुए उनसे कैश डिपोजिट का सोर्स पूछा। इससे पहले मंगलवार को दो पेट्रोल पंपों ने 95 लाख रुपए प्रधानमंत्री गरीब कल्याण योजना के तहत जमा करवाए थे।
ज्वाइंट कमिश्नर इन्कम टैक्स उमेश चंद्रा के नेतृत्व वाली टीमों में आईटीओ भवनाथ मिश्रा, बिजेंद्र सिंह, जगदीश धानिया, रजत भारद्वाज, योगराज, इंस्पेक्टर संतोष कुमार, अरविंद कुमार, आशुतोष कुमार, विकेश कुमार, राजकुमार, बलबीर सिंह मौजूद थे। विभाग की टीमों ने गैस एजेंसी पर दोपहर 3.30 बजे और ज्वैलर के यहां शाम 5 बजे जाकर कार्रवाई को अंजाम दिया।
awa_Deva hin_Deva hin_Deva